
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1211 


18 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανωτάτου αριθμού ημερών μετακινήσε¬ 
ων Προέδρου και υπαλλήλων Λιμενικού Ταμείου 


Θάσου. 1 

Κυκλοφοριακή αγωγή στα σχολεία. 2 


Χορήγηση ειδικής άδειας απουσίας με αποδοχές, για 
την άσκηση του εκλογικού δικαιώματος κατά τις 
προσεχείς δημοτικές και κοινοτικές εκλογές και τις 
εκλογές της Νομαρχιακής Αυτοδιοίκησης της 13ης 


Οκτωβρίου 2002 . 3 

Σύσταση Νομικού Προσώπου με την επωνυμία «ΚΑ- 
ΠΗ ΔΗΜΟΥ ΑΚΡΑΙΦΝΙΑΣ» στο Δήμο Ακραιφνίας 

Ν. Βοιωτίας. 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στηνΤΣΙΛΙΚΗ ΕΛΕΝΗ ΤΟΥ ΣΤΥΛΙΑ¬ 
ΝΟΥ. 5 


ΑΠΟΦΑΣΕΙ Σ 

Αριθ. 2/46744/0022 (1) 

Καθορισμός ανωτάτου αριθμού ημερών μετακινήσεων 
Προέδρου και υπαλλήλων Λιμενικού Ταμείου Θά¬ 
σου». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2685/99 (ΦΕΚ35 Α/ 
18.2.99) «Κάλυψη δαπανών μετακινουμένων υπαλλήλων 
εντός και εκτός επικράτειας και άλλες διατάξεις». 

2. Τις διατάξεις του άρθρου 29 Ατού Ν. 1558/86 (ΦΕΚ 
137 Α') όπως προστέθηκε με το άρθρο 29Α στο Ν. 1558/85 
και τροποποιήθηκε με το άρθρο 1 παρ. 2α του Ν. 2469/97 
(ΦΕΚ 38 Α). 

3. Την 5118.19/02/2002/29.4.2002 απόφαση ΥΕΝ «Αυ¬ 
τοδίκαιη επαναφορά από τον Οργανισμό Λιμένας Καβά¬ 
λας Α.Ε. στο Λ.Τ Θάσου, θέσεων και προσωπικού» (ΦΕΚ 
587/Β714.5.2002). 

4. Το γεγονός ότι η προκαλούμενη από την απόφαση αυ¬ 


τή ετήσια δαπάνη, ανέρχεται στο ποσό των δύο χιλιάδων 
ΕΥΡΩ (2.000 €) περίπου. Για το έτος 2002 υπάρχει εγκε¬ 
κριμένη πίστωση ποσού 2000 € στους κωδικούς αριθ¬ 
μούς (Κ.Α.Ε.) 0711,0721,0771 και 0772 του προϋπολογι¬ 
σμού του Λ.Τ. Θάσου. 

5. Τις ανάγκες του Λ.Τ. ΘΑΣΟΥ για τη διευθέτηση των δι¬ 
οικητικών και οικονομικών θεμάτων της Υπηρεσίας, όπως 
διατυπώνονται στην αριθ.19/12.7.2002 πράξη της Λιμενι¬ 
κής Επιτροπής Θάσου. 

5. Το 300/31.7.2002 έγγραφο Λιμενικού Ταμείου Θά¬ 
σου. 

7. Την 2/74260/0004/15.10.1999 (ΦΕΚ 1925 Β7 25.10.99) 
Κ.Υ.Α. «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

8. Την 1100383/1330/Α0006/2001 (ΦΕΚ 1485 Β731.10.2001) 
απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

1. Καθορίζουμε το ανώτατο όριο ημερών μετακίνησης 
μέχρι του οποίου επιτρέπεται να μετακινούνται εκτός 
έδρας, για εκτέλεση Υπηρεσίας ο Πρόεδρος και οι δύο 
(02) μόνιμοι υπάλληλοι του Λ.Τ. Θάσου από το έτος 2002 
και εφεξής, ως ακολούθως: 


Α/Α 

ΚΑΤΗΓΟΡΙΑ 

Αριθ. 

Προσωπικού 

Ημέρες 
κατ’ έτος 

Κατανομή 

1 

Πρόεδρος Λ.Τ.Θ. 

1 

20 

2 

2 

Μόνιμος υπάλληλος 

1 

50 

5 

3 

Μόνιμος υπάλληλος 

1 

20 

2 


2. Από τις διατάξεις αυτές δεν προκαλείται δαπάνη σε 
βάρος του Τακτικού Προϋπολογισμού, αλλά θα επιβαρύ¬ 
νεται αποκλειστικά ο οικείος προϋπολογισμός του Λ.Τ. 
ΘΑΣΟΥ. 

3. Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την ημερομηνία 
δημοσίευσής της. 

Αθήνα, 4 Σεπτεμβρίου 2002 

Οι Γ ενικοί Γ ραμματείς 
Δημοσ/κής Πολιτικής 

Υπουργείου Οικονομίας Υπουργείου 

και Οικονομικών Εμπορικής Ναυτιλίας 

ΙΩΑΝ. ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 90230/Γ2 (2) 

Κυκλοφοριακή αγωγή στα σχολεία. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις 

1. Τηςπαρ. 10 του άρθρου 12 του Ν. 2696/99 ΦΕΚ57 Α 
για την ένταξη του Μαθήματος Κυκλοφοριακής Αγωγής 
στα Σχολεία. 

2. Το πόρισμα της Διακομματικής Επιτροπής της Βου¬ 
λής για τα Τροχαία Ατυχήματα. 

3. Την Κοινή Υπουργική Απόφαση 37736/Γ2/10.4.2002 
των Υπουργών Εθνικής Παιδείας και Θρησκευμάτων και 
Μεταφορών και Επικοινωνιών. 

4. Την ανάγκη λήψης μέτρων για την ευαισθητοποίηση 
των μαθητών σε θέματα κυκλοφοριακής αγωγής. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Τη μελέτη από το Παιδαγωγικό Ινστιτούτο της διαδι¬ 
κασίας εφαρμογής της παρ. 10 του άρθρου 12 του Ν. 
2696/99 ΦΕΚ 57 Α για την ένταξη του Μαθήματος Κυκλο- 
φοριακής Αγωγής στο ωρολόγιο προγραμμάτων σχολεί¬ 
ων. 

2. Τη μελέτη από το Παιδαγωγικό Ινστιτούτο της δυνα¬ 
τότητας της αύξησης της ύλης των ενοτήτων που αφο¬ 
ρούν την Κυκλοφοριακή Αγωγή στα μαθήματα της Πρω¬ 
τοβάθμιας και Δευτεροβάθμιας Εκπαίδευσης. 

3. Την καθιέρωση μέσω των οικείων προγραμμάτων της 
Πρωτοβάθμιας και Δευτεροβάθμιας Εκπαίδευσης μιας 
τουλάχιστον υποχρεωτικής εκπαιδευτικής επίσκεψης 
κατ’ έτος, σε Πάρκο Κυκλοφοριακής Αγωγής, από όλες 
τις σχολικές μονάδες. 

4. Την επιμόρφωση, στις αρχές του σχολικού έτους 
2002-2003 με δαπάνες του Υπουργείου Μεταφορών και 
Επικοινωνιών (ΥΜΕ), 58 Υπευθύνων Αγωγής Υγείας (ΥΑΥ) 
της Πρωτοβάθμιας Εκπαίδευσης (Π.Ε.) και οι 58 ΥΑΥ της 
Δευτεροβάθμιας Εκπαίδευσης (Δ.Ε.) επί τριήμερο, σε 
δύο σεμινάρια, που θα οργανωθούν στην Αθήνα και στη 
Θεσσαλονίκη. 

5. Την επιμόρφωση, με μέριμνα καιδαπάνεςτου Υπουρ¬ 
γείου Εθνικής Παιδείας και Θρησκευμάτων και με εκπαι¬ 
δευτές τους επιμορφωμένους από το ΥΜΕ Υπεύθυνους 
Αγωγής Υγείας της Π.Ε. και Δ.Ε. δύο τουλάχιστον εκπαι¬ 
δευτικών από κάθε σχολική μονάδα σε θέματα Κυκλοφο- 
ριακής Αγωγής 

6. Την παραγωγή από το ΥΜΕ 30.000 περίπου ΘΘ’ε με 
το πρόγραμμα εξέτασης υποψηφίων οδηγών και τη διά¬ 
θεσή τους στις σχολικές μονάδες για εγκατάσταση και 
διανομή στους μαθητές. 

7. Την παραγωγή από το Υπουργείο Μεταφορών και 
Επικοινωνιών εγχειριδίου για την εκπαίδευση των μαθη¬ 
τών στα Πάρκα Κυκλοφοριακής Αγωγής και τη διάθεσή 
του σε όλα τα σχολεία υστέρα από την έγκρισή του από το 
Παιδαγωγικό Ινστιτούτο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2002 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΜΕΤΑΦΟΡΩΝ 

ΚΑΙ ΘΡΗΣΚΕΥΜΑΤΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΕΥΘΥΜΙΟΥ ΧΡΙΣΤΟΣ ΒΕΡΕΛΗΣ 


Αριθ. 3087 (3) 

Χορήγηση ειδικής άδειας απουσίας με αποδοχές, για την 
άσκηση του εκλογικού δικαιώματος κατά τις προσε¬ 
χείς δημοτικές και κοινοτικές εκλογές και τις εκλογές 
της Νομαρχιακής Αυτοδιοίκησης της 13ης Οκτωβρίου 
2002 . 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 31 παρ. 2 του Π.Δ/τος 30/ 
1996 «Κωδικοποίηση σε ενιαίο κείμενο με τίτλο «Κώδικας 
Νομαρχιακής Αυτοδιοίκησης» των ισχυουσών διατάξεων 
για τη Νομαρχιακή Αυτοδιοίκηση» (ΦΕΚ21/Α/1996). 

2. Τις διατάξεις του άρθρου 44 του Π.Δ/τος 410/95 «Κω¬ 
δικοποίηση σε ενιαίο κείμενο του Νόμου, με τίτλο «Δημο¬ 
τικός και Κοινοτικός Κώδικας» των ισχυουσών διατάξεων 
του δημοτικού και κοινοτικού κώδικα, όπως τροποποιή¬ 
θηκαν και συμπληρώθηκαν» (ΦΕΚ231/Α/95). 

3. Τις διατάξεις των παραγρ. 3, και 4 του άρθρου 96 του 
Π.Δ/τος 92/1994 «Κωδικοποίηση σε ενιαίο κείμενο των 
διατάξεων της νομοθεσίας για την εκλογή βουλευτών» 
(ΦΕΚ 69/Α/1994). 

4. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985) όπως αυτές τρο¬ 
ποποιήθηκαν και συμπληρώθηκαν μεταγενέστερα. 

5. Τις διατάξειςτου άρθρου 29Ατου Ν. 1558/85που έχει 
προστεθεί με το άρθρο 27 του Ν. 2081/1992 (ΦΕΚ 154/Α/ 
1992). 

6. Την 30605/25.7.2002 εγκύκλιο του Υπουργείου Εσω¬ 
τερικών, Δημόσιας Διοίκησης και Αποκέντρωσης. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Όλες οι βιομηχανικές, βιοτεχνικές και εμπορικές επι¬ 
χειρήσεις, εκμεταλλεύσεις και εργασίες του ιδιωτικού το- 
μέως, καθώς και όσοι γενικώς απασχολούν προσωπικό 
και υπάγονται στον ιδιωτικό τομέα, υποχρεούνται να χο¬ 
ρηγήσουν στο προσωπικό τους ειδική άδεια απουσίας με 
αποδοχές για την άσκηση του εκλογικού τους δικαιώμα¬ 
τος, κατά τις προσεχείς δημοτικές και κοινοτικές εκλογές 
της 13ης Οκτωβρίου 2002. 

2. Η άδεια αυτή δεν συμψηφίζεται με την ετήσια άδεια 
μετ’ αποδοχών, ή με άλλες άδειες που προβλέπονται από 
τις κείμενες διατάξεις. 

3. Ο αριθμός των ημερών αδείας απουσίας που θα χο¬ 
ρηγηθεί για τον ως άνω σκοπό, καθορίζονται ως κατωτέ¬ 
ρω: 

Α. Για τους μισθωτούς, για τους οποίους εφαρμόζεται 
καθεστώς εξαημέρου εβδομαδιαίας εργασίας: 

α) Σε όσους μετακινηθούν, για την άσκηση του εκλογι¬ 
κού τους δικαιώματος σε απόσταση 100 - 200 χιλιομέ¬ 
τρων, θα χορηγηθεί άδεια μιας (1) εργασίμου ημέρας. 

β) Σε όσους μετακινηθούν σε απόσταση 201 - 400 χιλιο¬ 
μέτρων, θα χορηγηθεί άδεια δύο (2) εργασίμων ημερών. 

γ) Σε όσους μετακινηθούν σε απόσταση 401 χιλιομέ¬ 
τρων και άνω, θα χορηγηθεί άδεια τριών (3) εργασίμων 
ημερών, εφόσον κινηθούν εξ ολοκλήρου οδικώς, με βάση 
υπεύθυνη δήλωσή τους. 

δ) Σε όσους μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών αδείας 
που θα χορηγείται θα εξετάζεται κατά περίπτωση, ανάλο¬ 
γα με την απόσταση και τις ειδικές συνθήκες μετακινήσε- 

ως, χωρίς ωστόσο η άδεια στις περιπτώσεις αυτές, να 
υπερβαίνει τις τρεις (3) εργάσιμες ημέρες. 

Β. Για τους μισθωτούς για τους οποίους εφαρμόζεται 
καθεστώς πενθημέρου εβδομαδιαίας εργασίας. 

α. Σε όσους μετακινηθούν, για την άσκηση του εκλογι¬ 
κού τους δικαιώματος σε απόσταση 200 - 400 χιλιομέ¬ 
τρων, θα χορηγηθεί άδεια μιας (1) εργασίμου ημέρας. 

β. Σε όσους μετακινηθούν σε απόσταση 401 χιλιομέ¬ 
τρων και άνω, θα χορηγηθεί άδεια δύο (2) εργασίμων ημε¬ 
ρών, εφόσον κινηθούν εξ ολοκλήρου οδικώς, με βάση 
υπεύθυνη δήλωση τους. 

γ. Σε όσους μετακινηθούν σε νησιά, για τα οποία δεν 
υπάρχει οδική πρόσβαση, ο αριθμός των ημερών αδείας 
που θα χορηγείται θα εξετάζεται κατά περίπτωση, ανάλο¬ 
γα με την απόσταση και τις ειδικές συνθήκες μετακινήσε- 
ως, χωρίς ωστόσο η άδεια στις περιπτώσεις αυτές, να 
υπερβαίνει τις τρεις (3) εργάσιμες ημέρες. 

Γ. Γ ια όσους μισθωτούς μετακινούνται κατά τα ανωτέ¬ 
ρω και η Κυριακή των εκλογών (13.10.2002) είναι γι’ αυ¬ 
τούς, σύμφωνα με το πρόγραμμα εργασίας, εργάσιμος 
ημέρα, τότε, η ημέρα αυτή θεωρείται ως ημέρα ειδικής 
άδειας απουσίας, πέραν αυτών που ορίζονται στις προη¬ 
γούμενες παραγράφους. 

4. Τα ανωτέρω θα ισχύσουν και στις περιπτώσεις που θα 
απαιτηθεί η διενέργεια επαναληπτικής ψηφοφορίας που 
θα γίνει την αμέσως επομένη Κυριακή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Σεπτεμβρίου 2002 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 
-♦- 

Αριθ. 7788 (4) 

Σύσταση Νομικού Προσώπου με την επωνυμία «ΚΑΠΗ 
ΔΗΜΟΥ ΑΚΡΑΙΦΝΙΑΣ» στο Δήμο Ακραιφνίας Ν. Βοι¬ 
ωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 190-197 και 203 του ΔΚΚ 
(Π.Δ. 410/95). 

2. Την 81/2002 απόφαση του Δημοτικού Συμβουλίου 
του Δήμου Ακραιφνίας. 

3. Την 5921/9.9.1997 απόφαση του Γενικού Γραμματέα 
της Περιφέρειας Στερεός Ελλάδας, όπως τροποποιήθη¬ 
κε με την 1667/8.4.2002 (ΦΕΚ 480/Β/2002) όμοια απόφα¬ 
ση περί μεταβίβασης δικαιώματος υπογραφής "Με εντο¬ 
λή Γενικού Γραμματέα Περιφέρειας" στην Δ/ντρια Τοπι¬ 
κής Αυτ/σης και Δ/σης Νομού Βοιωτίας, αποφασίζουμε: 

1. Συνιστούμε Νομικό Πρόσωπο με την επωνυμία ΚΑΠΗ 
ΔΗΜΟΥ ΑΚΡΑΙΦΝΙΑΣ στο Δήμο Ακραιφνίας. 

2. Έδρα του Νομικού Προσώπου ορίζεται η έδρα του 
Δήμου (Ακραίφνιο). 

3. Η Στέγαση των Υπηρεσιών του ΚΑΠΗ θα γίνει σε ιδιό¬ 
κτητο Χώρο στην έδρα του Δήμου (Ακραίφνιο) που θαπα- 
ραχωρηθεί από τον Δήμο Ακραιφνίας και ταυτόχρονα δη- 
μιουργούνταιτρία (3) τμήματα του ΚΑΠΗ σε καθένα από 
τα τρία Διαμερίσματα του Δήμου ήτοι: ένα (1) στο Ακραίφ- 
νιο (σε διαφορετικό χώρο), ένα στο Δ.Δ. Κάστρου και ένα 
στο Δ.Δ. Κοκκίνου σε χώρους που θα παραχωρηθούν είτε 


από τον Δήμο (Γραφεία κτλτων Δ.Δ.) αν υπάρχουν διαθέ¬ 
σιμοι, είτε σε ενοικιαζόμενους χώρους. 

4. Σκοπός του Νομικού Προσώπου είναι: η ψυχαγωγία 
των ανθρώπων της τρίτης ηλικίας με την πραγματοποίη¬ 
ση διαφόρων εκδηλώσεων, εκδρομών κτλ, η πραγματο¬ 
ποίηση διαφόρων ομιλιών με την συμμετοχή ειδικών επι¬ 
στημόνων για την αντιμετώπιση προβλημάτων τρίτης ηλι¬ 
κίας .συζητήσεις και ανταλλαγή απόψεων, διενέργεια 
διαφόρων πολιτιστικών εκδηλώσεων κτλ. 

5. Το Συνιστώμενο Νομικό Πρόσωπο θα διοικείται από 
επταμελές (7μελές) Διοικητικό Συμβούλιο που τα μέλη 
του ορίζονται μαζί με αναπληρωτές από το Δημοτικό Συμ¬ 
βούλιο και θα αποτελείται ως εξής: 

α) Από τον εκάστοτε Δήμαρχο του Δήμου Ακραιφνίας 
ως Πρόεδρο. 

β) Από δύο (2) Δημοτικούς Συμβούλους μαζί με τους 
αναπληρωτές τους ως μέλη. 

γ) Από τέσσερις (4) δημότες ή κάτοικοι του Δήμου με 
τους αναπληρωτές τους έκτων οποίων οι τρεις (3) μαζί με 
τους αναπληρωτές τους θα είναι υποχρεωτικά ένας από 
καθένα από τα Δημοτικά Διαμερίσματα (ένας δημότης με 
τον αναπληρωτή του από το Ακραίφνιο, ένας δημότης με 
τον αναπληρωτή του από το Δ.Δ. Κάστρου και ένας δημό¬ 
της με τον αναπληρωτή του από το Δ.Δ. Κοκκίνου) και ο 
τέταρτος μπορεί να κατάγεται ή να διαμένει σε οποιαδή¬ 
ποτε Διαμέρισμα του Δήμου. 

Οι τέσσερις (4) δημότες ή κατοίκους του Δήμου 
Ακραιφνίας θα πρέπει ή να έχουν πείρα και γνώσεις σχε¬ 
τικά με τα ΚΑΠ Η ή να είναι εκπρόσωποι των συλλόγων Συ¬ 
νταξιούχων. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η Θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει από τον Αντιπρόεδρο. 

6. Πόροιτου Νομικού Προσώπου είναι τα έσοδα: α) Επι¬ 
χορηγήσεις του Δήμου Ακραιφνίας (ή άλλου φυσικού ή 
νομικού προσώπου), β) Επιχορηγήσεις από φορείς του 
Κράτους, γ) Εσοδα από διάφορες εκδηλώσεις του Νομι¬ 
κού Προσώπου, δ) Πάσης φύσεως δωρεές, κληροδοτή¬ 
ματα, μισθώματα από ακίνητα (π.χ που έχουν μεταβιβα- 
σθεί στο Ν.Π.) κτλ. 

7. Το Νομικό Πρόσωπο καταργείται κατά τον τρόπο τον 
οποίο συστήθηκε, η δε περιουσία του περιέρχεται στον 
Δήμο Ακραιφνίας. 

8. Ο Δήμος θα εγγράφει στον Προϋπολογισμό του και 
θα αποδίδει κάθε έτος από τα Τακτικά Έσοδα το ποσόν 
των 1.467,35 ΕΥΡΩ γιατις ανάγκες λειτουργίας του εν λό¬ 
γω Νομικού Προσώπου. 

9. Από τις διατάξεις της απόφασης αυτής προκαλείται 
δαπάνη 1467,35 € σε βάρος του Προϋπολογισμού του 
Δήμου, έτους 2002 στον Κ.Α212.9. με τίτλο "Λοιπές προ¬ 
αιρετικές δαπάνες", και θα εγγράφεται στους Προϋπολο¬ 
γισμούς των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβενήσεως. 

Λιβαδειά, 14Αυγούστου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΘΕΟΔΩΡΑΚΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(5) 

Χορήγηση άδειας ασκήσεως επαγγέλματος Κοινωνικού 
Λειτουργού στηνΤΣΙΛΙΚΗ ΕΛΕΝΗ ΤΟΥ ΣΤΥΛΙΑΝΟΥ. 

Ο ΝΟΜΑΡΧΗΣ ΤΡΙΚΑΛΩΝ 

Με την 7940/25.7.2002 απόφαση του Νομάρχη Τρικά¬ 
λων χορηγείται στην ΤΣΙΛΙΚΗ ΕΛΕΝΗ του ΣΤΥΛΙΑΝΟΥ 


άδεια ασκήσεως επαγγέλματος Κοινωνικού Λειτουρ¬ 
γού. 

Τρίκαλα, 25 Ιουλίου 2002 

Με εντολή Νομάρχη 
Η Διευθύντρια 

ΑΡΕΤΗ ΑΝΑΓΝΩΣΤΙΑΔΟΥ - ΜΟΡΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




